‘કી એન્ડ કા’ ફિલ્મ બે અલગ વિચારધારા ધરાવતા લોકોની કહાણી છે. ફિલ્મમાં જણાવાયું છે કે તમે સ્ત્રી હોય કે પુરુષ, કરિયરમાં એ વાત કોઇ મહત્વ ધરાવતી નથી, કેમ કે પ્રતિભા અને મહત્વાકાંક્ષા પર બધાંનો એકસરખો હક હોય છે. આ ઉપરાંત કરીનાની વધુ એક ફિલ્મ ‘ઊડતા પંજાબ’ પણ રિલીઝ થશે. તે કહે છે કે આ ફિલ્મ ડિરેક્ટર અભિષેક ચોબેની ખૂબ મહત્વાકાંક્ષી અને ચર્ચિત ફિલ્મ છે. ફિલ્મમાં આલિયા ભટ્ટ અને શાહિદ કપૂર લીડ રોલમાં છે, તેમાં કરીના એક ડોક્ટરના રોલમાં છે. કરીના અજય દેવગણ સાથે પણ એક ફિલ્મ કરવા જઇ રહી છે. મિલન લુથરિયા નિર્મિત ‘બાદશાહો’ ફિલ્મમાં ફરી એક વાર તે પોતાના ફેવરિટ કોસ્ટાર સાથે કામ કરતી જોવા મળશે. •